Walvis glo opgekap vir vleis in KZNDie boggelrugwalvis wat op Palm Beach-strand uitgespoel het. Foto: @govenderelisha op Twitter. Tony Prins, ‘n ooggetuie, het aan The Witness gesê dat nagenoeg 50 mense die walvis, wat Maandag op die strand uitgespoel het, begin opsny het. “Die dier is oopgesny en van sy binnegoed en ander organe is besig om op die strand uit te spoel,” het Prins gesê. Musa Mntambo, woordvoerder van Ezemvelo KZN Wildlife, het aan The Witness gesê dat mense wat met walvisvleis betrap word tronkstraf opgelê kan word aangesien dit onwettig is om in besit daarvan te wees. Tony Davis, afvalbestuurder in Port Edward, sê hulle hoop dat die stygende gety die karkas terug in die see sal inspoel.